**Declan Patrick MacManus**, nado en Londres o 25 de agosto de 1954, coñecido como **Elvis Costello**, é un músico, cantante e compositor británico. Iniciouse na escena pub rock londiniense a principios dos anos 70 desde onde viu chegar como observador privilexiado o New Wave e o punk rock, movementos cos que se asociou.

Traxectoria
-----------

En 1975, McManus levaba unha aparente vida convencional, casado e con fillo, e empregándose en diferentes traballos administrativos. No entanto, compuña e movía as súas maquetas ata que a independente Stiff Records o contratou. Jack Riviera, director do selo, propúxolle unha identificación artística máis suxestiva, combinando o nome de Elvis Presley e o seu segundo apelido materno: **Elvis Costello** xa era unha realidade.

O disruptivo 1977 marca a carreira de Costello: á súa fichaxe por Stiff a inicios de ano, séguelle a edición do seu primeiro single "Less than zero" en abril, e de "Alison" en marzo, debutando en longa duración no verán con *My aim is true*, cun significativo éxito de críticas e un moderado éxito comercial (posto 14 no Reino Unido, entrando no Top40 en Estados Unidos). A portada cun Costello con Fender Jazzmaster en ristre, enormes lentes de pasta, pernas en cuña embutidas en pantalón pítillo, ecos estéticos ao punk e a Buddy Holly e pose desafiante era unha declaración de intencións. A banda que acompañou a gravación foron os americanos Clover, conxunto que naquela época practicaba o country/root e que co tempo converteríase en Huey Lewis and The News. Ese mesmo verán, Costello recrutou ao que sería a súa banda estable, The Attractions, formada por Steve Nieve ao piano, Bruce Thomas ao baixo e Pete Thomas á batería. No outono participaría na Stiff Live Package, con outros grupos do selo como Ian Dury, Wreckless Eric e Nick Lowe. A final de ano Jack Riviera deixa Stiff para fundar Radar Records onde levaría a Lowe e Costello, publicando o seu último single "Watching the detectives" (gravado co baixista e batería de Graham Parker and The Rumours) a final de ano.

Nos dous anos seguintes publicou co novo selo e a nova banda This Year's Model', outra colección de sinxelos como na época do seu debut, cun estilo igual de urxente e intenso pero máis cru e directo, seica froito da escena punk vixente e desligado do pub-rock sesenteiro e músicos de country-rock cos que gravou *My aim is true* e *Armed Forces*. Con este último álbum pretendería e alcanzaría un recoñecemento comercial máis amplo (o álbum e primeiro single "Oliver's Army" lograría o número dous das listas británicas, mentres que o álbum entraría no Top10 Estados Unidos, non así ningún dos seus singles). *Armed Forces* é un disco máis complexo e variado musicalmente, tanto en tempos, estilos e orquestación, igual de irónico e quizais máis traballado en canto a letras, e deixa entrever o que será a carreira posterior do Costello maduro das seguintes décadas.

Costello pecha os setenta como produtor, deixando ou seu sinal no disco debut e homónimo de The Specials. Son coñecidas as súas incursións no mundo dá música clásica como é o caso dás súas obras "The Juliette Letters" e "Il Sogno". Elvis Costello casou con Diana Krall en decembro de 2003 e tiveron dous fillos xemelgos o 6 de decembro de 2006 en Nova York, Dexter Henry Lorcan e Frank Harlan James.

En 2008 Costello presentou un programa de televisión chamado *Elvis Costello With...* (Elvis Costello con...) co producido por CTV (Canadá), Channel 4 (Inglaterra) e Sundance Channel (Estados Unidos). O programa desenvolvía entrevistas en profundidade a membros destacados do negocio musical. O seu primeiro invitado foi Elton John. O espazo televisivo tiña fins benéficos, para recadar diñeiro na loita contra a sida en África.

Discografía
-----------

### Álbums

| Álbum | Ano | Selo |
| --- | --- | --- |
| *My Aim Is True* | 1977 | Stiff Records/Columbia Records |
| *This Year's Model* | 1978 | Radar Records/Columbia Records |
| *Armed Forces* | 1979 | Radar Records/Columbia Records |
| *Get Happy!!* | 1980 | F-Beat Records/Columbia Records |
| *Trust* | 1981 | F-Beat Records/Columbia Records |
| *Almost Blue* | 1982 | F-Beat Records/Columbia Records |
| *Imperial Bedroom* | 1982 | F-Beat Records/Columbia Records |
| *Punch the Clock* | 1983 | F-Beat Records/Columbia Records |
| *Goodbye Cruel World* | 1984 | F-Beat Records/Columbia Records |
| *King of America* | 1986 | Demon Music Group/Columbia Records |
| *Blood & Chocolate* | 1986 | Demon Music Group/Columbia Records |
| *Spike* | 1989 | Warner Bros. Records |
| *Mighty Like a Rose* | 1991 | Warner Bros. Records |
| *G.B.H.* | 1991 | Demon Music Group |
| *The Juliet Letters* | 1993 | Warner Bros. Records |
| *Brutal Youth* | 1994 | Warner Bros. Records |
| *Kojak Variety* | 1995 | Warner Bros. Records |
| *Jake's Progress* | 1995 | Demon Music Group/Ryodisc |
| *All This Useless Beauty* | 1996 | Warner Bros. Records |
| *Painted from Memory* | 1998 | Mercury Records/Polygram Records |
| *For the Stars* | 2001 | Deutsche Grammophon |
| *When I Was Cruel* | 2002 | Island Records |
| *North* | 2003 | Deutsche Grammophon |
| *The Delivery Man* | 2004 | Lost Highway Records |
| *Il Sogno* | 2004 | Deutsche Grammophon |
| *Piano Jazz: McPartland/Costello* | 2005 | Jazz Alliance |
| *The River in Reverse* | 2006 | Verve Forecast |
| *Momofuku* | 2008 | Lost Highway Records |
| *Secret, Profane & Sugarcane* | 2009 | Hear Music/Universal Records |
| *National Ransom* | 2010 | Hear Music/Universal Records |
| *Wise Up Ghost* | 2013 | Blue Note Records |
| *Look Now* | 2018 | Concord Records |
| *Hey Clockface* | 2020 | Concord Records |
| *The Boy Named If* | 2022 | EMI Records, Capitol Records |

Premios
-------

### Oscars

| **Ano** | **Categoría** | **Película** | **Resultado** |
| --- | --- | --- | --- |
| 2003 | Oscar a mellor canción | *Cold Mountain* | Candidato |
|

| * v
* c
* e
Elvis Costello |
| --- |
| Álbums | 
* *My Aim is True*
* *This Year's Model*
* *Armed Forces*
* *Get Happy!!*
* *Trust*
* *Almost Blue*
* *Imperial Bedroom*
* *Punch the Clock*
* *Goodbye Cruel World*
* *King of America*
* *Blood and Chocolate*
* *Spike*
* *Mighty Like a Rose*
* *G.B.H.*
* *The Juliet Letters*
* *Live at the El Mocambo*
* *Brutal Youth*
* *Kojak Variety*
* *Deep Dead Blue*
* *Jake's Progress*
* *All This Useless Beauty*
* *Costello & Nieve*
* *Terror & Magnificence*
* *Painted from Memory*
* *The Sweetest Punch*
* *For the Stars*
* *When I Was Cruel*
* *Cruel Smile*
* *North*
* *The Delivery Man*
* *Il Sogno*
* *Piano Jazz*
* *My Flame Burns Blue*
* *The River in Reverse*
* *Rock and Roll Music*
* *Momofuku*

 |

|  |  |
| --- | --- |
| Control de autoridades | 
* Wd: Q206939
* WorldCat
* VIAF: 2447039
* AllMusic: mn0000058549
* BIBSYS: 90880956
* BNE: XX970255
* BNF: 13892779h
* CANTIC: a19129452
* CiNii: DA08153457
* Discogs: 55029
* EBID: ID
* Europeana: ID
* FAST: 191664
* GEC: 0247391
* Genius: Elvis-costello
* GND: 121014630
* IBDB: 89993
* IMDb: nm0004845
* ISNI: 0000 0001 1487 1147
* LCCN: n86032613
* MusicBrainz: ID
* Munzinger: 00000017262
* NDL: 00464958
* NKC: xx0027994
* NLA: 35572495
* NNDB: 000024437
* NPG: mp09671
* NTA: 070620881
* SELIBR: 248084
* SNAC: w6vh6km4
* Songkick: 201754
* SUDOC: 082685282
* TMDb: 47990
* WikiTree: MacManus-2

 |